  Майя Бывальцева 9-тӥ тулыспалэ 12 часысен «Лудорвай» музей-заповедникын «Пельнянь веме» ужрад ортчоз. Кызьы ивортэ ивортэ ужъюртлэн пресс-службаез, праздник «Пельняньлэн дунневыл нуналэз» фестиваль улсын квест амалэн радъяськоз. Котькуд станциын пыриськисьёс кыӵе ке куронъёсты быдэсъялозы но пельнянь кутыны кулэ луись люкетъёсты бичалозы. Собере куно пумитан юртын ваньзы ӵош пӧралозы. Пӧран улсын вераськозы, кызьы но кыӵе пельнянь куто элькунысь пӧртэм интыосын, та сиёнэн герӟаськем кыӵе сям-йылолъёсты тодазы ваё. Дась пельнянез урамын пуртыын пӧзьтозы. Кинлы ке но шудо пельнянь сюроз, солэн пушказ коньдон, кампет, пӧсьтурын яке мар ке мукетыз луоз. Озьы адями тодоз, кыӵе луоз солэн арез: коньдон – узырлыклы, кампет – ческыт улонлы, нош кинлы пӧсьтурын шедёз, солэн юн тазалыкез луоз! «Лудорвай» музей-заповедниклэн пресс-службаезВатсалом, 9-тӥ тулыспалэ «Лудорвай» музей Ижкарысь Шор площадьын юмшанэ но пыриськоз. Ужъюртысь ӧнерчиос куноослы табань пыжозы но турын чаен утялтозы. Чаклам арлыд: 0+ Тегъёс: Лулчеберет Туризм Удмуртия Лудорвай Удмуртиысьтуризм Пельняньлэндунневылнуналэз  